EkBass/fiwiki-20250220-pages-articles huggingface dataset:
Painin Euroopan-mestaruuskilpailut 2017

Painin Euroopan-mestaruuskilpailut 2017 järjestettiin Serbian Novi Sadissa 2.–7. toukokuuta. Kilpailujen ohjelmassa olivat kreikkalais-roomalainen paini, vapaapaini ja naispaini. == Mitalistit == === Kreikkalais-roomalainen paini === Sarja Kultaa Hopeaa Pronssia 59 kg Kristijan Fris Ivo Angelov Ivan Lizatović Mingijan Semjonov 66 kg Artjom Surkov Davor Štefanek Saslan Daurau Goga Gogiberašvili 71 kg Bálint Korpási Pavel Ljah’ Aleksandar Maksimović Abujazid Mantsigov 75 kg Tarek Abdelslam Sheble Mohamed Tšingiz Labazanov Kazbek Kilou Tamás Lőrincz 80 kg Zurab Datunašvili Radzik Kulijeu Adlan Akijev Aslan Atem 85 kg Viktor Lőrincz Metehan Başar Ramsin Azizsir Nikolai Bairjakov 98 kg Felix Baldauf Aljaksandr Hrabovik Artur Aleksanjan Balázs Kiss 130 kg Rıza Kayaalp Bálint Lám Levan Arabuli Vitali Štšur === Vapaapaini === Sarja Kultaa Hopeaa Pronssia 57 kg Giorgi Edişeraşvili Andrei Dukov Süleyman Atlı Zaur Ugujev 61 kg Vladimer Khintšegašvili Ahmed Tšakajev Volodja Franguljan Andrei Perpeliță 65 kg Iljas Bekbulatov Borislav Novatškov David Habat Zurabi Iakobišvili 70 kg Frank Chamizo Magomiedmurad Gadżyjew Ruslan Dibirhacıyev Israil Kasumov 74 kg Soner Demirtaş Murad Süleymanov Ahmed Gadžimagomedov Grigor Grigorjan 86 kg Dauren Kuruglijev Aleksandr Qostiyev István Veréb Selim Yaşar 97 kg Rıza Yıldırım Anzor Boltukajev Aljaksandr Huštyn Elizbar Odikadze 125 kg Taha Akgül Cəmaləddin Məhəmmədov Levan Berianidze Geno Petriašvili === Naispaini === Sarja Kultaa Hopeaa Pronssia 48 kg Mariya Stadnik Ilona Semkiv Fredrika Petersson Alina Vuc 53 kg Vanesa Kaladzinskaja Natalja Malyševa Nina Hemmer María Prevolaráki 55 kg Biljana Dudova Katsjaryna Hantšar-Januškevitš Alyona Kolesnik Mathilde Rivière 58 kg Grace Bullen Mariana Cherdivară-Eșanu Emese Barka Laura Mertens 60 kg Ljubov Ovtšarova Anastasija Grigorjeva Johanna Mattsson Tatyana Omelçenko 63 kg Monika Michalik Taibe Jusein Sara Da Col Julija Tkatš 69 kg Anastasija Brattšikova Maryja Mamašuk Koumba Larroque Alla Tšerkasova 75 kg Yasemin Adar Zsanett Németh Epp Mäe Svetlana Saenco == Mitalitaulukko == Isäntämaa 1 5 4 7 16 2 5 1 3 9 3 2 3 3 8 4 2 3 1 6 5 2 2 4 8 6 2 0 5 7 7 2 0 0 2 8 1 5 3 9 9 1 1 1 3 10 1 1 0 2 11 1 0 1 2 12 0 1 2 3 12 0 1 2 3 14 0 1 1 2 15 0 1 0 1 16 0 0 4 4 17 0 0 3 3 18 0 0 2 2 18 0 0 2 2 20 0 0 1 1 20 0 0 1 1 20 0 0 1 1 20 0 0 1 1 Yhteensä Yhteensä 24 24 48 96 == Lähteet == * Painitietokanta foeldeak.com == Aiheesta muualla == * Viralliset kisasivut 2017 Luokka:Vuoden 2017 urheilu Luokka:Serbian urheilu
Hammer of the Witches

Hammer of the Witches on Cradle of Filth yhdestoista studioalbumi, joka julkaistiin 10. heinäkuuta 2015. Albumi debytoi Suomen virallisen listan sijalla 5. == Kappaleet == == Arvostelut == * Imperiumi.net: 8+/10Imperiumi.net: Levyarvio * Kaaoszine: Kaaoszine: Levyarvio * Metalliluola: Metalliluola: Levyarvio * Soundi: Soundi: Levyarvio == Kokoonpano == * Dani Filth – laulu * Richard Shaw – kitara * Ashok Šmerda – kitara * Daniel Firth – basso * Martin Skaroupka – rummut * Lindsay Schoolcraft – laulu, harppu == Lähteet == == Aiheesta muualla == * * Luokka:Cradle of Filthin albumit Luokka:Vuoden 2015 albumit
John Akar

John Joseph Akar (20. toukokuuta 1927 Rotifunk, Brittiläinen Sierra Leone – 23. kesäkuuta 1975 Jamaika) oli sierraleonelainen kirjailija, näyttelijä, muusikko sekä diplomaatti. Hän toimi Sierra Leonen Yhdysvaltain suurlähettiläänä. Nykyään hänet tunnetaan ehkä parhaiten Sierra Leonen kansallislaulun säveltäjänä. ==Elämä== Akar syntyi pienessä Rotifunkin kaupungissa Moyamban piirikunnassa, Eteläisessä maakunnassa. Hänen äitinsä kuului sherbrojen etniseen ryhmään ja hänen isänsä oli libanonilainen. Akar kävi E.U.B:n peruskoulua Rotifunkissa, josta hän jatkoi Freetownin Albert Academyyn. Valmistuessaan toisen asteen koulutuksesta Akar muutti Yhdysvaltoihin opiskelemaan radioalaa sekä televisioalaa. ==Lähteet== Luokka:Sierraleonelaiset muusikot Luokka:Kansallislaulujen säveltäjät Luokka:Sierraleonelaiset kirjailijat Luokka:Sierraleonelaiset toimittajat Luokka:Näyttelijät Luokka:Suurlähettiläät Luokka:Vuonna 1927 syntyneet Luokka:Vuonna 1975 kuolleet
Brainstorm

Brainstorm voi tarkoittaa ainakin seuraavia: * Brainstorm, latvialainen yhtye * Brainstorm, saksalainen metalliyhtye * Brainstorm, Young MC:n musiikkialbumi vuodelta 1991 * Paholaisen aivot (Brainstorm), William Conradin ohjaama elokuva vuodelta 1965 * Brainstorm – aivomyrsky (Brainstorm), Douglas Trumbullin ohjaama elokuva vuodelta 1983 * Brainstorm (Cypher), Vincenzo Natalin ohjaama elokuva vuodelta 2002 * Brainstorm, lautapeli. == Katso myös == * Aivoriihi * Brianstorm
Djolé

Djolé (tunnettu myös nimiltä jolé tai yolé) on Sierra Leonen temneväestön tanssi. Djoléa tanssitaan pukeutuneena naamariin samalla, kun isoa neliönmallista rumpua sikkoa soitetaan. Vaikka tanssiessa käytetty naamari esittää naista, käyttää sitä silti päällään mies. Djoléa tanssitaan usein suurien juhlien aikana, jolloin useiden eri kylien väestöt kokoontuvat juhlistamaan esimerkiksi hyvää satoa, ramadanin loppumista tai avioliittoa. Nykyään tanssin rytmiä on muutettu, jotta sitä voitaisiin soittaa djembellä. Tämä uusi versio on suosittu erityisesti Guineassa. ==Sanat== Laila i ko korobé, korobé, korobé, mami watoné, aya, sico leleleko aya sico la i ko na, sico la i ko, wa wango sico la i ko, wa wango sico la i ko ==Katso myös== *Sierra Leonen musiikki ==Lähteet== Luokka:Sierra Leonen musiikki
Luzoninsarvinokka

Luzoninsarvinokka (Buceros hydrocorax) on sarvinokkien heimoon kuuluva lintu. Sitä tavataan Filippiineillä. IUCN:n mukaan lajista on erotettu Buceros mindanensis omaksi lajikseen. ==Ulkonäkö== Linnun pituus on 60–65 cm. Se on enimmäkseen punertava, mutta naama on musta, siivet ovat tummanruskeat, kun taas pyrstö on valkoinen. Valtava nokka ja sen päällä oleva ontto rakenne ovat kokonaan punaiset, ja silmän ympärystä on keltainen. Samanlainen alalaji B. mindanensis on muuten samannäköinen mutta hieman pienempi ja sen nokan kärki on keltainen ja silmän ympärystän iho on pääasiassa musta, mutta silmän alla on pieni keltainen alue. ==Levinneisyys== Luzoninsarvinokka on kotoperäinen Filippiineillä. Siellä sitä esiintyy Luzonin ja Marinduquen saarilla. Paikoittain se on edelleen yleinen, varsinkin Sierra Madren vuoristossa, mutta sen on ilmoitettu vähentyneen hyvin jyrkästi. Nykyisin sitä on ehkä vain Marinduquella. Jäljellä olevat esiintymispaikat ovat Sierra Madre ja Cordillera. Lajin kannan suuruutta ei ole määritetty, mutta se on ilmeisesti paikalliseti yleinen. Kolmen sukupolven aikana on tapahtunut hyvin nopea väheneminen, minkä arvellaan johtuneen elinalueiden pienenemisestä ja laadullisesta huonontumisesta sekä metsästyksestä ja ansoituksesta johtuvasta kuolleisuudesta. ==Elinympäristö== Lajia esiintyy etupäässä vanhoissa ikivihreissä dipterokarpusmetsissä noin 400 metrin korkeuteen, mutta myös sekundaarimetsissä 400 metriin asti ja havaittu jopa 760 metrissä Luzonilla Isarogvuorella. Elinalueiden hävitys on vähentänyt suuresti sen elinalueita lajin esiintymisalueella, esimerkiksi Luzonin metsäala on supistunut 70 prosenttia. ==Ääni== Linnun ääni on toistuva kirkas sointuva "honk". ==Lähteet== ==Aiheesta muualla== * Birdlife.org viitattu Luokka:Sarvinokkalinnut Luokka:Uhanalaiset linnut
Rautateiden kuningas

Rautateiden kuningas () on suoraan videolle julkaistu brittiläinen animaatioelokuva vuodelta 2013, joka perustuu televisiosarjaan Tuomas Veturi. Elokuvan tietokoneanimaation on tehnyt Arc productions. == Alkuperäiset äänet == == Suomenkieliset ääninäyttelijät == == Lähteet == == Aiheesta muualla == * Luokka:Tuomas Veturi -elokuvat Luokka:Vuoden 2013 brittiläiset elokuvat Luokka:Suoraan videolle julkaistut elokuvat
Fatima Siad

Fatima Siad (, ) (s. 17. joulukuuta 1986) on somalialais-yhdysvaltalainen malli. Hän varttui Bostonissa, Massachusettsissa. Siad tuli vuonna 2008 Huippumalli haussa -kilpailuohjelman neljännellä tuotantokaudella kolmanneksi. ==Lähteet== Luokka:Somalialaiset mallit Luokka:Vuonna 1986 syntyneet Luokka:Elävät henkilöt
Samuli Kemppi

Samuli Kemppi on suomalainen teknomusiikin tuottaja ja DJ. Hän asuu tällä hetkellä Helsingissä. ==Diskografia== *Samuli Kemppi – Cause And Effect EP (Hidden Tapes, 2022) *Samuli Kemppi – Huuto Pimeässä (UTCH Electronics, 2022) *Dissolution Step – Aavistus (Power of Voltages, 2020) *Samuli Kemppi – Reversal Rehearsals EP (Rhod Records, 2019) *Inigo Kennedy & Samuli Kemppi – Catalogue of Errors (Blacklabel Distillery, 2019) *Samuli Kemppi – Third After Last EP (Power of Voltages, 2017) *Samuli Kemppi – New Iron Age EP (Power of Voltages, 2017) *Samuli Kemppi – Stories in BX (Technorama, 2017) *Samuli Kemppi – Exomemory EP (Nonplus Records, 2016) *Samuli Kemppi – Detached From The Past EP (Power of Voltages, 2016) *Samuli Kemppi & Juho Kusti – Signal Three EP (Deep Space Helsinki, 2016) *Samuli Kemppi – The Observer Effect (M_REC Ltd, 2014) *Samuli Kemppi – Binary Systems EP (Children of Tomorrow, 2014) *Samuli Kemppi – Last Day on Earth (SCR Dark Series, 2013) *Samuli Kemppi, Thomas Hessler – Cahot EP (CLFT, 2013) *Samuli Kemppi, Woo York, Joton, Pacou – Newrythmic 013 (New Rythmic, 2013) *Samuli Kemppi – Parallax of One Second EP (M_REC Ltd, 2013) *Samuli Kemppi – Voyager EP (Chronicle, 2013) *Samuli Kemppi – Lost EP (Balans, 2013) *Samuli Kemppi & Juho Kusti – Signal Two EP (Deep Space Helsinki, 2013) *Samuli Kemppi – Quadrant EP (Komisch, 2012) *Samuli Kemppi & Juho Kusti – Signal One EP (Deep Space Helsinki, 2012) *Shifted + Samuli Kemppi – Parallel Series 2 (Mote-Evolver, 2012) *Samuli Kemppi – End of Greatness EP (Labrynth, 2011) *Samuli Kemppi – Arabia EP (Perc Trax, 2011) *Samuli Kemppi – Cyclic Model EP (M_REC Ltd, 2011) *Samuli Kemppi – Quantum Mechanics (Mote-Evolver, 2010) *Samuli Kemppi – Kosmos EP (Komisch, 2010) *Samuli Kemppi – Dark Matter / Wormhole (Mote-Evolver, 2010) *Samuli Kemppi – No One Can Hear Your Echo in Space (Prologue, 2009) *Samuli Kemppi – Deep Space Helsinki EP (Komisch, 2009) *Samuli Kemppi – Rymd (Time To Express, 2009) *Norman Nodge / Samuli Kemppi – Berghain 2 | Part II (Ostgut Ton, 2008) *Samuli Kemppi – Hyperkaapo EP (Pakkas Levyt, 2008) *Samuli Kemppi – Valtimo EP (Frozen North, 2006) *Samuli Kemppi – Superkaapo EP (Pakkas Levyt, 2006) *Sam & Gigi – Bau-Au (Still Music, 2005) *Samuli Kemppi – 00500 Upgrade (Metro Tracks, 2004) *A.M. Specialists – Helsinki 8th Lane EP (3am Recordings, 2004) *Sam & Gigi – On the Edge (Ovum, 2004) *Sam & Gigi – Northern Tango EP (Aquarius, 2004) *A.M. Specialists – Polar Zoo EP (Shakes Records, 2003) *Sam & Gigi – I Cry For You (Drenched, 2003) *Sam & Gigi – Come and Dance (Siesta, 2002) ==Lähteet== Luokka:Suomalaiset DJ:t Luokka:Suomalaiset tekno-artistit Luokka:Syntymävuosi puuttuu Luokka:Elävät henkilöt
Kitsuné

Kitsuné on ranskalainen elektroniseen musiikkiin keskittynyt levy-yhtiö, jonka Gildas Loaëc, Masaya Kuroki ja Lontoossa sijaitseva yhtiö Åbäke perustivat vuonna 2002. Kitsune (きつね, 狐) on japaninkielinen sana, joka tarkoittaa kettua. ==Lähteet== Luokka:Ranskalaiset levy-yhtiöt
Pentti Ikonen

Pentti Ikonen on seuraavien henkilöiden nimi: * Pentti Ikonen (1934–2007), suomalainen uimari * Boris Mikojan, oik. Pentti Ikonen (1938–2000), suomalainen taidemaalari ja taidekauppias
Las Rozas de Madrid

Las Rozas de Madrid (joskus lyhyesti Las Rozas) on kunta Madridin maakunnassa Espanjassa. Las Rozas de Madridin väkiluku oli vuoden 2016 alussa 94 471.Madridiin on matkaa maanteitse noin 19 kilometriä. == Kuvia == Las Rozas - Ayuntamiento 1.JPG|Casa Consistorial (kunnantalo) Plaza en Las Rozas.jpg|Plaza España Las Rozas - Centro Cultural Pérez de la Riva 2.JPG|Pérez de la Riva -kulttuurikeskus Auditorio las rozas.JPG|Joaquín Rodrigo -auditorio Las Rozas - Centro de las Artes y Biblioteca Leon Tolstoi 3.JPG|Kirjasto ja taidekeskus Ciudad del Futbol de Las Rozas.jpg|Jalkapallostadion Autovía A-6 (Comunidad de Madrid) 01.jpg|Valtatie A-6 Madridiin == Lähteet == === Viitteet === == Aiheesta muualla == Luokka:Espanjan kunnat Luokka:Madridin itsehallintoalue
Korakrit Arunanondchai

Korakrit Arunanondchai (s. 1986 Bangkok) on thaimaalainen taiteilija, joka työskentelee New Yorkissa ja Bangkokissa. Hänen teoksensa ovat videoita, valokuvia, installaatioita ja performansseja, joille on tyypillistä monien aiheiden ja kulttuuristen vaikutteiden sekoittaminen. Arunanondchain teoksissa on vaikutteita muun muassa rap-musiikista ja musiikkivideoista, taiteen historiasta ja thaimaalaisesta hengellisyydestä. On sanottu, että hänen teoksissaan yhdistyvät digitaalisen ajan kollektiivinen muisti ja hänen henkilökohtaiset kokemuksensa. Käytyään koulunsa Bangkokissa Arunanondchai muutti Yhdysvaltoihin opiskelemaan taidetta. Hän suoritti BA-tutkinnon Rhode Island School of Designissa Providencessa (2009) ja valmistui taiteen maisteriksi New Yorkin Columbian yliopistosta 2012. Samana vuonna hän suoritti opintoja Skowhegan School of Painting and Sculpturessa. Vuodesta 2013 Arunanondchai on pitänyt useita yksityisnäyttelyitä varsinkin Yhdysvalloissa ja Euroopassa. Hänen taidettaan on nähty muun muassa New Yorkin MoMA-museon PS1-tilassa sekä näyttelyissä Lontoossa, Pariisissa, Pekingissä ja Berliinissä. Syksyllä 2017 hänellä on yksityisnäyttely Helsingissä Nykytaiteen museo Kiasmassa. == Lähteet == Luokka:Thaimaalaiset taiteilijat Luokka:Vuonna 1986 syntyneet Luokka:Elävät henkilöt
HMS Tapir

HMS Tapir (viirinumerot P335) oli Britannian kuninkaallisen laivaston T-luokan sukellusvene toisessa maailmansodassa. == Valmistus == Alus tilattiin 1941 Vickers Armstrongilta Barrow-in-Furnessista, missä köli laskettiin 29. maaliskuuta 1943. Alus laskettiin vesille 21. elokuuta 1944 ja otettiin palvelukseen vielä saman vuoden lopulla 30. joulukuuta.Gardiner, Robert 1947-1995 s. 528 == Palvelus == Alus upotti 12. huhtikuuta 1945 Pohjanmerellä Bergenin lounaispuolella Saksan laivaston sukellusveneen U-486 torpedoimalla. === Hr. Ms. Zeehond === Alus sijoitettiin 18. kesäkuuta 1948 ylijäämänä reserviin ja lainattiin Alankomaille, joka liitti sen 12. heinäkuuta laivastoonsa nimellä Hr. Ms. Zeehond. Alus vieraili Curacaossa 30. huhtikuuta 1949 Hr. Ms. O 24:n ja Hr. Ms. Van Kinsbergenin kanssa. Matkalla suoritettiin gravitaatiomittauksia. Alus teki paluumatkalla pitkän snorkkelisukelluksen. Kesäkuusta heinäkuuhun alus osallistui Exercise Viceroyhin ja marraskuussa Hr. Ms. Dolfijnin kanssa Britannian laivaston merisotaharjoitukseen. Alus osallistui 13.-26. syyskuuta 1952 Naton sotaharjoitukseen exercise Mainbraceen. Alus palautettiin Britannian kuninkaalliselle laivastolle 15. heinäkuuta 1953. === HMS Tapir === Alus otettiin uudelleen palvelukseen 16. joulukuuta 1953 nimellä HMS Tapir. Se romutettiin joulukuussa 1966 Faslanessa. == Lähteet == * * === Viitteet === Luokka:Kuninkaallisen laivaston T-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan kylmän sodan sukellusveneet
Darzens-kondensaatio

Darzens-kondensaatio eli Darzens-reaktio tai Darzens–Erlenmeyer–Claisen- kondensaatio on kemiallinen reaktio. Reaktiossa α-halogeenikarboksyylihapon esteri reagoi emäksisissä olosuhteissa aldehydin tai ketonin kanssa muodostaen epoksiesterin eli niin kutsutun glysidaattiesterin. Reaktion julkaisi ensimmäisen kerran ranskalainen kemisti Auguste Georges Darzens vuonna 1904 ja se on nimetty hänen mukaansa.Guenter Sienel, Robert Rieth & Kenneth T. Rowbottom: Epoxides, Ullmann's Encyclopedia of Industrial Chemistry, John Wiley & Sons, New York, 2000 Viitattu 8.5.2017 ==Reagenssit ja mekanismi== Darzens-kondensaatio tapahtuu useille niin aromaattisille kuin alifaattisillekin aldehydeille ja ketoneille. Toisena lähtöaineena on tyypillisesti α-kloori- tai α-bromikarboksyylihapon esteri. Emäksenä reaktiossa voidaan käyttää alkoksideja, natriumamidia tai litiumbis(trimetyylisilyyli)amidia. Reaktion mekanismin on esitetty tapahtuvan joko enolaatin tai karbeenin kautta. Nykyään todennäköisimpänä mekanismina pidetään enolaatin muodostumista. Tässä mekanismissa vahva emäs vastaanottaa esteriltä protonin, jolloin siitä muodostuu enolaatti. Tämä enolaatti on nukleofiilinen ja reagoi elektrofiilisen aldehydin tai ketonin karbonyyliryhmän hiiliatomin kanssa additioreaktiolla. Tässä syntyy välivaiheena alkoksidi, joka on toisinaan onnistuttu eristämäänkin. Alkoksidi reagoi molekyylinsisäisellä SN2-reaktiolla, jolloin muodostuu epoksidirengas. : Darzens-kondensaatio voidaan suorittamalla stereoselektiivisesti käyttämällä kiraalisia lähtöaineita, kiraalisia apuaineita tai kiraalisia katalyyttejä. Tyypillisesti käytettyjä kiraalisia apuaineita ovat muun muassa oksatsolidinonijohdannaiset. Darzens-reaktion tuotteena muodostuva esteri voidaan hydrolysoida emäksisissä olosuhteissa. Näin muodostunut glysidiinihappojohdannainen on pysymätön ja dekarboksyloituu aldehydiksi tai ketoniksi. ==Lähteet== Luokka:Orgaaniset reaktiot
Adelaidensaari

pienoiskuva|Adelaidensaarta ilmasta nähtynä. Adelaidensaari on Etelämantereen lähellä sijaitseva saari, joka löydettiin vuonna 1832. Saari on nimetty Britannian kuninkaan Vilhelm IV:n vaimon Adelaiden mukaan. Saari on 140 kilometriä pitkä ja 30 kilometriä leveä. Saaren korkein kohta on 2 565 metriä merenpinnan yläpuolella. Adelaidensaarella on kolme tutkimusasemaa, brittiläinen Rothera, chileläinen Teniente Luis Carvajal Villaroel ja alankomaalainen Dirck Gerritsz. == Lähteet == == Aiheesta muualla == Luokka:Antarktiset saaret
Iso-Britannian Suomalainen Opiskelijayhdistys

Iso-Britannian Suomalainen Opiskelijayhdistys (lyhenne ISO ry) on suomalainen Isossa-Britanniassa toimiva opiskelijoiden etu- ja palvelujärjestö, jonka jäsenyhteisöihin kuuluu yhteensä noin 500 yliopiston perustutkinto- ja jatko- opiskelijaa. == Historia == ISO ry täytti 20 vuotta vuonna 2017. Yhdistyksen kunniapuheenjohtaja on Mikko Meriluoto. == Puheenjohtajat == Iso-Britannian suomalaisen opiskelijayhdistyksen puheenjohtaja valitaan vuosittain loka- marraskuussa. Vuosikokous järejestetään Lontoossa. === Puheenjohtajat vuodesta 2010 alkaen === Luettelo puheenjohtajista:ISO ry:n hallitus. ISO. *2010 Otso Iho, University College London *2011 Hanna Salminen, SOAS *2012 Inka Karppinen, University College London *2013 Anni Keränen, Queen Mary, University of London *2014 Fanni Rintakumpu, SOAS *2015 Henry Nordström, Royal Holloway, University of London *2016 Marianna Richter, SOAS *2017 Iina Rautio, University College London *2018 Topias Kokkinen, London School of Economics *2019 Emma Valjakka, University College London *2020 Verner Paavola, King's College London == Lähteet == == Katso myös == * University College London * London School of Economics and Political Science * Suomi-Seura Luokka:Suomalaiset opiskelijajärjestöt
Hr. Ms. Tijgerhaai (P336)

Hr. Ms. Tijgerhaai (viirinumerot P336) oli Alankomaiden laivaston vuonna 1945 palvelukseen otettu T-luokan sukellusvene, joka oli laskettu vesille Britannian kuninkaallisen laivaston HMS Tarnina. == Valmistus == Alus tilattiin Vickers Armstrongilta Barrow-in-Furnessista, missä köli laskettiin 12. kesäkuuta 1943. Alus laskettiin vesille 29. marraskuuta 1944 ja otettiin palvelukseen Alankomaiden laivastossa 28. maaliskuuta 1945.Gardiner, Robert 1947-1995 s. 528 == Palvelus == Alus saapui 4. huhtikuuta 1945 Holy Lochiin miehistön kouluttamiseksi, koeajoihin ja harjoituksiin. Saksa antautui 8. toukokuuta. Alus lähti 26. toukokuuta Rotterdamiin.dutchsubmarines.com Alus saapui 3. heinäkuuta jälleen Holy Lochiin, mistä se lähti 5. elokuuta Välimeren halki Bataviaan ja edelleen Australiaan. Japani antautui 15. elokuuta, joten alus saapui liian myöhään Tyynelle valtamerelle osallistuakseen sotatoimiin. Alus viipyi elokuun Fremantlessa ja syyskuun Tandjong Priokissa. Lokakuussa alus teki joitakin partiomatkoja Jaavanmerellä estääkseen aseiden salakuljetusta. Alus lähti 4. kesäkuuta 1946 Hollannin Itä- Intiasta Alankomaihin ja saapui 3. syyskuuta Rotterdamin sukellusvenetukikohtaan, missä se oli koulutuskäytössä. Kuningatar Wilhelmina vieraili aluksella 2. syyskuuta 1948. Heinäkuussa 1949 alus vieraili sukellusvene Hr. Ms. O 27:n ja emälaiva Hr. Ms. Vulkaanin kanssa Göteborgissa ja Trondheimissa. Vuonna 1952 se vieraili Lissabonissa. Kun HMS Sidonilla tapahtui 16. kesäkuuta 1955 torpedoräjähdys, alus oli lähistöllä. Palattuaan kotisatamaan aluksen akustossa räjähti, koska akustoon oli lisätty tislatun veden sijasta normaalia vettä. Alus saapui 18. lokakuuta Weymouthinlahdelle. Seuraavana päivänä alus ajautui karille ankkurin petettyä, mistä vapauduttuaan se siirrettiin Portlandiin korjattavaksi. Alus lähti 9. helmikuuta 1959 Hr. Ms. Zwaardvisin kanssa Rotterdamista Englannin kanaaliin. Joulukuusta 1960 helmikuuhun 1961 alus oli modernisoitavana, jolloin ulkoiset putkistot ja kansitykki poistettiin sekä keula virtaviivaistettiin. Lisäksi propulsiojärjestelmä huollettiin. Alus poistettiin 11. joulukuuta 1964 aktiivipalveluksesta ja siirrettiin reserviin. Se poistettiin 29. syyskuuta 1965 palveluksesta ja myytiin 5. marraskuuta romutettavaksi. == Lähteet == * * === Viitteet === Luokka:Zwaardvisch-luokan sukellusveneet Luokka:Vickersin valmistamat alukset Luokka:Alankomaalaiset toisen maailmansodan sukellusveneet
Jungkook

Jeon Jung-kook (; s. 1. syyskuuta 1997, Busan, Korean tasavalta), tunnetaan myös etunimellä Jungkook, on eteläkorealainen laulaja. Hän on seitsenhenkisen k-pop-yhtye BTS:n päävokalisti ja nuorin jäsen. == Lapsuus == Jeon Jung-kook syntyi 1. syyskuuta vuonna 1997 Busanissa, Korean tasavallassa. Hänen perheeseensä kuuluu vanhempien lisäksi hänen vanhempi veljensä Jung-hyun. Jeon osallistui 13-vuotiaana Superstar K -nimiseen laulukilpailuun mutta putosi eliminointikierroksella. Ohjelman jälkeen Jeon sai tarjouksia seitsemältä eri levy-yhtiöltä, joita olivat muun muassa JYP, Woollim, Starship, TS, Cube, ja Big Hit Entertainment. Hän päätti liittyä Big Hit Entertainmentille nähtyään tulevan yhtyetoverinsa RM:n räppäävän. Jeon kävi tuolloin yläkoulua Busanissa ja joutui vaihtamaan koulua muutettuaan uransa vuoksi Souliin. Hän kävi yläkoulun loppuun harjoitteluaikanaan ja valmistui Soulin taidelukiosta vuonna 2017. == Ura == Jeon oli Big Hit Entertainmentilla harjoittelijana kaksi vuotta ennen kuin BTS debytoi kappaleella "No More Dream" vuonna 2013. Tuolloin 15-vuotias Jeon sekä lauloi että räppäsi, mutta sittemmin hän on ollut yhtyeen päävokalisti. Lisäksi hän kuuluu BTS:n päätanssijoihin yhdessä J-Hopen ja Jiminin kanssa ja on usein sijoitettuna koreografioissa keskelle. Jeon on yhtyeen maknae eli nuorin jäsen. Jeonin BTS:n albumeilla julkaistuja soolokappaleita ovat muun muassa "Begin", "Euphoria" ja "My Time". Esikuvakseen Jeon on nimennyt Bigbangin G-Dragonin. == Yksityiselämä == Jeon harrastaa piirtämistä ja videoeditointia, ja jälkimmäistä varten hänellä on oma studio nimeltä G.C.F. eli Golden Closet Films. Yksi hänen kuvaamansa Golden Closet Film on tehty Helsingissä, kun BTS oli Suomessa kuvaamassa sisältöänsä. Hän on myös aktiivinen urheilija ja suorittaa esimerkiksi koreografioissa vaadittavat nostot. ==Lähteet== Luokka:BTS Luokka:Elävät henkilöt Luokka:Eteläkorealaiset laulajat Luokka:Hip hop -artistit Luokka:Vuonna 1997 syntyneet
Magisso

Magisso oli suomalainen design-astioihin, muotoilutuotteisiin ja konsepti- suunnitelmiin erikoistunut yritys. Se on perustettu vuonna 2008. Yhtiön tunnetuin tuote on Maria Kivijärven suunnittelema Red Dot -palkittu kakkulapio, joka muistuttaa piparkakkumuottia. Magisson voiveitsi on valittu yhdeksi Suomi100-hankkeen viralliseksi muotoilutuotteeksi. Magisson ovat perustaneet aiemmin City-lehdessä toimineet Anssi Hurme ja Juhani Sirén. Yhtiön viennin osuus on noin 90% sen liikevaihdosta. Magisson tärkeimpiä markkina-alueita ovat muun muassa Saksa ja Yhdysvallat. Yhtiön yhdysvaltalaista tytäryhtiötä johtaa Sue Pregartner, joka vastasi vuosina 2000-2011 Iittalan toiminnasta Yhdysvalloissa. ==Lähteet== *https://www.yrittajat.fi/uutiset/711-suomalaisyritys-voitokas-new-yorkissa- palkinto-nostaa-valokeilaan-erittain-kilpaillun *http://www.talouselama.fi/uutiset/suomi-designin-vientibrandi-kasvaa-magisso- vie-jo-25-maahan-6642602 *http://www.mtv.fi/lifestyle/koti/artikkeli/magisso- kakkulapio-voitti-kansainvalisen-muotoilupalkinnon/3196236 *http://startup100.net/ *https://www.mastermark.fi/p/24362-voiveitsi-magisso/ === Viitteet === Luokka:Sisustusalan tuotemerkit Luokka:Suomalaiset muotoilualan yritykset Luokka:Helsinkiläiset yritykset
Afídnes

Afídnes (, ) on Kreikan kylä sekä samanniminen Oropóksen kunnan kunnallisyksikkö (Δημοτική Ενότητα Αφιδνών, Dimotikí Enótita Afidnón) ja entinen itsenäinen kyläkunta. Se sijaitsee Itä-Attikan alueyksikössä Attikan alueella. Koko kunnallisyksikön väkiluku on 3 642 ja varsinaisen Afídneen kylän väkiluku 1 908 (vuonna 2011). Afídneen kylä sijaitsee linnuntietä noin 28 kilometriä pohjoiseen Ateenan keskustasta. Se on ottanut nimensä antiikin Afidnan tai Afidnain kaupungista, joka sijaitsi sen lähellä. Se oli yksi Ateenan demoksista. Keskiajalta vuoteen 1919 saakka kylän nimi oli Kioúrka (Κιούρκα). Kylän lähellä on kaksi luostaria, Pyhien enkelten luostari (Moní Agíon Angélon) ja Neitsyt Maria Myrtidiótissan luostari (Moní Panagías Myrtidiótissas). Afídnes oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Oropóksen kunnaksi yhdessä Avlónaksen, Kálamoksen, Kapandrítin, Malakásan, Markópoulo Oropoún, Oropíoin, Polydéndrin ja Sykáminon kanssa, jolloin se muuttui uuden kunnan kunnallisyksiköksi. == Kunnallisyksikön osat == Afídneen kunnallisyksikkö muodostuu seuraavista kyläyhdyskunnista ja asutuksista: Kylä tai muu asutus Väkiluku (2011) Afídnes 1 908 Agía Triáda 959 Drosopigí 156 Kokkinóvrachos 195 Kosmothéa 131 Stathmós Afidnón 293 Yhteensä: 3 642 == Lähteet == == Aiheesta muualla == Luokka:Attikan entiset kunnat Luokka:Attikan kylät Luokka:Oropós
Ágios Konstantínos (Attika)

Ágios Konstantínos () on Kreikan kylä sekä samanniminen Lavreotikín kunnan kunnallisyksikkö (Δημοτική Ενότητα Αγίου Κωνσταντίνου, Dimotikí Enótita Agíou Konstantínou) ja entinen itsenäinen kyläkunta. Se sijaitsee Itä-Attikan alueyksikössä Attikan alueella. Koko kunnallisyksikön väkiluku on 728 ja varsinaisen Ágios Konstantínoksen kylän väkiluku 659 (vuonna 2011). thumb|left|220px|Serpiérin kaivoksen vanhoja rakennuksia Ágios Konstantínoksessa. Ágios Konstantínoksen kylä sijaitsee Attikan niemimaan eteläosissa linnuntietä noin 38 kilometriä kaakkoon Ateenan keskustasta. Kylä on nimetty Konstantinus Suuren (Pyhä Konstantinos) ja tälle omistetun kirkon mukaan. Vuoteen 1954 saakka kylän nimi oli Kamáriza (Καμάριζα). Ágios Konstantínoksen lähistöllä on ollut lukuisia kaivoksia, ja se on myös antiikin aikaisten Laureionin hopeakaivosten aluetta. Ágios Konstantínos oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lavreotikín kuntaan yhdessä Keratéan kanssa, jolloin se muuttui uuden kunnan kunnallisyksiköksi. == Kunnallisyksikön osat == Ágios Konstantínoksen kunnallisyksikkö muodostuu seuraavista kyläyhdyskunnista ja asutuksista: Kylä tai muu asutus Väkiluku (2011) Ágios Konstantínos 659 Esperídes 69 Yhteensä: 728 == Lähteet == == Aiheesta muualla == Luokka:Attikan entiset kunnat Luokka:Attikan kylät Luokka:Lavreotikí
Anatolikós Ólympos

Anatolikós Ólympos (; myös Anatolikós Ólimbos; virallisesti Δημοτική Ενότητα Ανατολικού Ολύμπου, Dimotikí Enótita Anatolikoú Olýmpou) on yksi Dío- Ólympoksen kunnan kunnallisyksiköistä ja entinen itsenäinen Kreikan kunta. Se sijaitsee Pierian alueyksikössä Keski-Makedonian alueella. Kunnallisyksikön väkiluku on 8 343 (vuonna 2011). Anatolikós Ólympos, suomeksi ”Itäinen Ólympos”, käsittää nimensä mukaisesti Ólympos-vuoren alueen itäosan. Dío- Ólympoksen kunnasta se käsittää eteläosan. Kunnallisyksikön suurin asutus on Leptokaryán kaupunki. Anatolikós Ólympos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dío-Ólympoksen kunnaksi yhdessä Díon ja Litóchoron kanssa, jolloin se muuttui uuden kunnan kunnallisyksiköksi. thumb|none|240px|Leptokaryán kaupunki. == Kunnallisyksikön osat == Anatolikós Ólympoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Leptokaryá Leptokaryá 3 700 Panteleímonas Néos Panteleímonas 810 Panteleímonas 11 Paralía Panteleímonos 90 Platamónas Platamónas 2 013 Póroi Ágios Dimítrios 14 Néoi Póroi 733 Póroi 23 Skotína Áno Skotína 0 Paralía Skotínis 66 Skotína 883 Yhteensä: 8 343 == Lähteet == == Aiheesta muualla == Luokka:Dío-Ólympos Luokka:Keski-Makedonian entiset kunnat
Ágios Pávlos (Thessaloniki)

Ágios Pávlos () on Kreikan kaupunki sekä samanniminen Neápoli-Sykiésin kunnan kunnallisyksikkö (Δημοτική Ενότητα Αγίου Παύλου, Dimotikí Enótita Agíou Pávlou) ja entinen itsenäinen kunta. Se sijaitsee Thessalonikin alueyksikössä Keski-Makedonian alueella. Kaupungin ja kunnallisyksikön väkiluku on 6 852 (vuonna 2011). Ágios Pávloksen kaupunki sijaitsee vain pari kilometriä Thessalonikin keskustata itään, ja se on Thessalonikin esikaupunkialuetta. Kaupunki on saanut nimensä siellä sijaitsevasta suuresta Pyhälle Paavalille omistetusta kirkosta. Ágios Pávlos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Neápoli-Sykiésin kunnaksi yhdessä Neápolin, Péfkan ja Sykiésin kanssa, jolloin se muuttui uuden kunnan kunnallisyksiköksi. == Lähteet == Luokka:Keski-Makedonian entiset kunnat Luokka:Keski-Makedonian kaupungit Luokka:Neápoli-Sykiés
Anávyssos

Anávyssos (; myös Anávissos) on Kreikan kaupunki sekä samanniminen Saronikóksen kunnan kunnallisyksikkö (Δημοτική Ενότητα Αναβύσσου, Dimotikí Enótita Anavýssou) ja entinen itsenäinen kunta. Se sijaitsee Itä-Attikan alueyksikössä Attikan alueella. Kaupungin ja kunnallisyksikön väkiluku on 6 202 (vuonna 2011). Anávyssoksen kaupunki sijaitsee Saroninlahden rannalla linnuntietä noin 34 kilometriä kaakkoon Ateenan keskustasta. Se on niin kutsutun Ateenan Rivieran eteläisimpiä kohteita. Anávyssoksen nimen oletetaan perustuvan samalla seudulla sijainneen antiikin aikaisen Anaflystoksen demoksen nimeen. Kaupungin alueelta on löydetty tunnettu Kroisos-kuros, joka on Kansallisessa arkeologisessa museossa Ateenassa. Kaupungin pohjoispuolella kohoaa Attikan Ólympos-vuori. Anávyssos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Saronikóksen kunnaksi yhdessä Kalývia Thorikoún, Kouvaráksen, Palaiá Fókaian ja Saronídan kanssa, jolloin se muuttui uuden kunnan kunnallisyksiköksi. == Lähteet == == Aiheesta muualla == Luokka:Attikan entiset kunnat Luokka:Attikan kaupungit Luokka:Saronikós
Andravída

Andravída () on Kreikan kaupunki sekä samanniminen Andravída-Kyllínin kunnan kunnallisyksikkö (Δημοτική Ενότητα Ανδραβίδας, Dimotikí Enótita Andravídas) ja entinen itsenäinen kunta. Se sijaitsee Eliksen alueyksikössä Länsi-Kreikan alueella. Koko kunnallisyksikön väkiluku on 4 716 ja varsinaisen Andravídan kaupungin väkiluku 3 981 (vuonna 2011). Andravídan kaupunki sijaitsee Peloponnesoksen niemimaan länsiosassa linnuntietä noin 56 kilometriä lounaaseen Patraksesta ja noin 14 kilometriä pohjoisluoteeseen Amaliádasta. Kaupungin koillispuolella sijaitsee Andravídan sotilaslentokenttä. Andravída oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Andravída-Kyllínin kunnaksi yhdessä Kástro-Kyllínin, Lechainán ja Vouprasían kanssa, jolloin se muuttui uuden kunnan kunnallisyksiköksi. == Kunnallisyksikön osat == Andravídan kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Andravída Ágios Geórgios 77 Andravída 3 981 Stafidókampos Stafidókampos 334 Stroúsi Stroúsi 324 Yhteensä: 4 716 == Lähteet == Luokka:Andravída-Kyllíni Luokka:Länsi-Kreikan entiset kunnat Luokka:Länsi-Kreikan kaupungit
Ánoixi

Ánoixi (; myös Ánixi) on Kreikan kaupunki sekä samanniminen Diónysoksen kunnan kunnallisyksikkö (Δημοτική Ενότητα Άνοιξης, Dimotikí Enótita Anoixis) ja entinen itsenäinen kunta. Se sijaitsee Itä-Attikan alueyksikössä Attikan alueella. Kaupungin ja kunnallisyksikön väkiluku on 6 510 (vuonna 2011). Ánoixin kaupunki, suomeksi ”Kevät”, sijaitsee noin 20 kilometriä koilliseen Ateenan keskustasta. Se on Ateenan metropolialueen koillisimpia esikaupunkeja. Ánoixi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Diónysoksen kuntaan yhdessä Ágios Stéfanoksen, Drosián, Kryonérin, Rodópolin ja Stamátan kanssa, jolloin se muuttui uuden kunnan kunnallisyksiköksi. == Lähteet == == Aiheesta muualla == Luokka:Attikan entiset kunnat Luokka:Attikan kaupungit Luokka:Diónysos
Anthoúsa

Anthoúsa () on Kreikan kaupunki sekä samanniminen Pallínin kunnan kunnallisyksikkö (Δημοτική Ενότητα Ανθούσας, Dimotikí Enótita Anthoúsas) ja entinen itsenäinen kunta. Se sijaitsee Itä-Attikan alueyksikössä Attikan alueella. Kaupungin ja kunnallisyksikön väkiluku on 2 132 (vuonna 2011). Anthoúsan kaupunki, suomeksi ”Kukkiva”, sijaitsee Pentéli-vuoren juurella sen eteläpuolella noin 14 kilometriä itäkoillisen Ateenan keskustasta. Kaupunki on Ateenan esikaupunkialuetta. Anthoúsa oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pallínin kuntaan yhdessä Gérakaksen kanssa, jolloin se muuttui uuden kunnan kunnallisyksiköksi. == Lähteet == == Aiheesta muualla == Luokka:Attikan entiset kunnat Luokka:Attikan kaupungit Luokka:Pallíni
Apóstolos Pávlos

Apóstolos Pávlos (; virallisesti Δημοτική Ενότητα Αποστόλου Παύλου, Dimotikí Enótita Apostólou Pávlou) on yksi Véroian kunnan kunnallisyksiköistä ja entinen itsenäinen Kreikan kunta. Se sijaitsee Imathían alueyksikössä Keski- Makedonian alueella. Kunnallisyksikön väkiluku on 8 818 (vuonna 2011). Apóstolos Pávloksen kunnallisyksikkö käsittää alueen Véroian kunnan koillisosassa. Se on nimetty Véroian eli antiikin Beroian seudulla Apostolien tekojen mukaan opettaneen apostoli Paavalin mukaan. Kunnallisyksikön suurin asutus on Makrochórin kaupunki. Apóstolos Pávlos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates- suunnitelmana tunnetun aluehallintouudistuksen myötä Véroian kuntaan yhdessä Dovráksen, Makedonídan ja Vergínan kanssa, jolloin se muuttui uuden kunnan kunnallisyksiköksi. == Kunnallisyksikön osat == Apóstolos Pávloksen kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Diavatós Diavatós 1 276 Kouloúra Kouloúra 992 Lykógianni Néa Lykógianni 399 Palaiá Lykógianni 161 Makrochóri Makrochóri 5 189 Néa Nikomídeia Néa Nikomídeia 801 Yhteensä: 8 818 == Lähteet == Luokka:Keski- Makedonian entiset kunnat Luokka:Véroia
Avlónas (Attika)

Avlónas (, ) on Kreikan kaupunki sekä samanniminen Oropóksen kunnan kunnallisyksikkö (Δημοτική Ενότητα Αυλώνα, Dimotikí Enótita Avlóna) ja entinen itsenäinen kunta. Se sijaitsee Itä-Attikan alueyksikössä Attikan alueella. Koko kunnallisyksikön väkiluku on 5 895 ja varsinaisen Avlónaksen kaupungin väkiluku 5 744 (vuonna 2011). Avlónaksen kaupunki sijaitsee Attikan pohjoisosassa linnuntietä noin 32 kilometriä pohjoiseen Ateenan keskustasta. Avlónaksen kunnallisyksikkö käsittää Oropóksen kunnan länsiosan. Kaupungin nimi esiintyy usein virheellisesti feminiini- tai genetiivimuodossa Avlóna (Αυλώνα). Vuoteen 1927 saakka kaupungin nimi oli Sálesi (Σάλεσι). Avlónas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Oropóksen kunnaksi yhdessä Afídneen, Kálamoksen, Kapandrítin, Malakásan, Markópoulo Oropoún, Oropíoin, Polydéndrin ja Sykáminon kanssa, jolloin se muuttui uuden kunnan kunnallisyksiköksi. == Kunnallisyksikön osat == Avlónaksen kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä, kaupunki tai muu asutus Väkiluku (2011) Asprochóri 151 Avlónas 5 744 Yhteensä: 5 895 == Lähteet == Luokka:Attikan entiset kunnat Luokka:Attikan kaupungit Luokka:Oropós
Axiós (kunnallisyksikkö)

Axiós (; virallisesti Δημοτική Ενότητα Αξιού, Dimotikí Enótita Axioú) on yksi Déltan kunnan kunnallisyksiköistä ja entinen itsenäinen Kreikan kunta. Se sijaitsee Thessalonikin alueyksikössä Keski-Makedonian alueella. Kunnallisyksikön väkiluku on 6 613 (vuonna 2011). Axióksen kunnallisyksikkö sijaitsee Thermaikóslahden pohjukassa linnuntietä noin 22 kilometriä länteen Thessalonikin keskustasta. Se on saanut nimensä siitä, että se sijaitsee Axiós- eli Vardarjoen suistossa. Kunnallisyksikkö käsittää Déltan kunnan länsiosan. Sen suurin asutus on Kýminan kaupunki. Axiós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates- suunnitelmana tunnetun aluehallintouudistuksen myötä Déltan kunnaksi yhdessä Chalástran ja Echédoroksen kanssa, jolloin se muuttui uuden kunnan kunnallisyksiköksi. == Kunnallisyksikön osat == Axióksen kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Kýmina Kýmina 3 652 Néa Málgara Néa Málgara 2 404 Vrachiá Vrachiá 557 Yhteensä: 6 613 == Lähteet == Luokka:Délta Luokka:Keski-Makedonian entiset kunnat
Chalástra

Chalástra (; myös Halástra) on Kreikan kaupunki sekä samanniminen Déltan kunnan kunnallisyksikkö (Δημοτική Ενότητα Χαλάστρας, Dimotikí Enótita Chalástras) ja entinen itsenäinen kunta. Se sijaitsee Thessalonikin alueyksikössä Keski-Makedonian alueella. Koko kunnallisyksikön väkiluku on 9 859 ja varsinaisen Chalástran kaupungin väkiluku 7 270 (vuonna 2011). Chalástran kaupunki sijaitsee Axiós- eli Vardarjoen suistossa joen itärannalla, linnuntietä noin 18 kilometriä länteen Thessalonikista. Asutuksen alkuperäinen nimi oli Kouloukiá (Κουλουκιά). Se nimettiin uudelleen vuonna 1926 alueella sijainneen antiikin aikaisen Khalestren (myös Khalastra) kaupungin mukaan. Chalástra oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Déltan kunnaksi yhdessä Axióksen ja Echédoroksen kanssa, jolloin se muuttui uuden kunnan kunnallisyksiköksi. == Kunnallisyksikön osat == Chalástran kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Anatolikó Anatolikó 2 589 Chalástra Chalástra 7 270 Yhteensä: 9 859 == Lähteet == Luokka:Délta Luokka:Keski-Makedonian entiset kunnat Luokka:Keski-Makedonian kaupungit
Drosiá (Attika)

Drosiá () on Kreikan kaupunki sekä samanniminen Diónysoksen kunnan kunnallisyksikkö (Δημοτική Ενότητα Δροσιάς, Dimotikí Enótita Drosiás) ja entinen itsenäinen kunta. Se sijaitsee Itä-Attikan alueyksikössä Attikan alueella. Kaupungin ja kunnallisyksikön väkiluku on 7 186 (vuonna 2011). Drosián kaupunki sijaitsee noin 20 kilometriä Ateenan keskustasta koilliseen. Se on Ateenan koillisimpia esikaupunkeja. Drosiá oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates- suunnitelmana tunnetun aluehallintouudistuksen myötä Diónysoksen kuntaan yhdessä Ágios Stéfanoksen, Ánoixin, Kryonérin, Rodópolin ja Stamátan kanssa, jolloin se muuttui uuden kunnan kunnallisyksiköksi. == Lähteet == == Aiheesta muualla == Luokka:Attikan entiset kunnat Luokka:Attikan kaupungit Luokka:Diónysos
Echédoros

Echédoros (; myös Ehédoros; virallisesti Δημοτική Ενότητα Εχεδώρου, Dimotikí Enótita Echedórou) on yksi Déltan kunnan kunnallisyksiköistä ja entinen itsenäinen Kreikan kunta. Se sijaitsee Thessalonikin alueyksikössä Keski- Makedonian alueella. Kunnallisyksikön väkiluku on 29 367 (vuonna 2011). Echédoroksen kunnallisyksikkö sijaitsee linnuntietä noin 12 kilometriä länteen Thessalonikista. Se on saanut nimensä alueen läpi virtaavasta Gallikós-joesta, jonka antiikin aikainen nimi oli Ekhedoros. Kunnallisyksikkö käsittää Déltan kunnan itäosan. Sen suurin asutus on Diavatán kaupunki ja toiseksi suurin asutus koko kunnan kuntakeskus Síndos. Echédoros oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates- suunnitelmana tunnetun aluehallintouudistuksen myötä Déltan kunnaksi yhdessä Axióksen ja Chalástran kanssa, jolloin se muuttui uuden kunnan kunnallisyksiköksi. == Kunnallisyksikön osat == Echédoroksen kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Diavatá Agía Sofía 1 250 Diavatá 9 890 Kalochóri Kalochóri 4 672 Néa Magnisía Néa Magnisía 4 266 Síndos Síndos 9 289 Yhteensä: 29 367 == Lähteet == Luokka:Délta Luokka:Keski-Makedonian entiset kunnat
Ekáli (Attika)

Ekáli () on Kreikan kaupunki sekä samanniminen Kifisián kunnan kunnallisyksikkö (Δημοτική Ενότητα Εκάλης, Dimotikí Enótita Ekális) ja entinen itsenäinen kunta. Se sijaitsee Pohjois-Ateenan alueyksikössä Attikan alueella. Kaupungin ja kunnallisyksikön väkiluku on 5 889 (vuonna 2011). Ekálin kaupunki sijaitsee Pentéli-vuoren juurella sen länsipuolella noin 16 kilometriä Ateenan keskustasta pohjoiskoilliseen, ja se on Ateenan esikaupunkialuetta. Kaupunki on ottanut nimensä antiikin ajan Hekalen demokselta. Ekáli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kifisián kuntaan yhdessä Néa Erythraían kanssa, jolloin se muuttui uuden kunnan kunnallisyksiköksi. == Lähteet == == Aiheesta muualla == Luokka:Attikan entiset kunnat Luokka:Attikan kaupungit Luokka:Kifisiá
Erythrés

Erythrés () on Kreikan kaupunki sekä samanniminen Mándra-Eidyllían kunnan kunnallisyksikkö (Δημοτική Ενότητα Ερυθρών, Dimotikí Enótita Erythrón) ja entinen itsenäinen kunta. Se sijaitsee Länsi-Attikan alueyksikössä Attikan alueella. Kaupungin ja kunnallisyksikön väkiluku on 2 862 (vuonna 2011). Erythrés sijaitsee linnuntietä noin 44 kilometriä luoteeseen Ateenan keskustasta ja noin 12 kilometriä etelään Thívasta. Kaupungin nimi oli vuoteen 1927 saakka Kriekoúki (Κριεκούκι). Nykyisen nimensä kaupunki on ottanut antiikin ajan Erythrain kaupungilta, joka sijaitsi kuitenkin useita kilometrejä idempänä. Erythrésin kunnallisyksikkö käsittää Mándra-Eidyllían kunnan pohjoisosan. Kaupungin lounaispuolella kohoaa Kithairónas-vuori ja kaakkoispuolella Pástra-vuori. Erythrés oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Mándra-Eidyllían kunnaksi yhdessä Mándran, Oinóin ja Vílian kanssa, jolloin se muuttui uuden kunnan kunnallisyksiköksi. == Lähteet == == Aiheesta muualla == Luokka:Attikan entiset kunnat Luokka:Attikan kaupungit Luokka:Mándra-Eidyllía
Filothéi (Attika)

Filothéi () on Kreikan kaupunki sekä samanniminen Filothéi-Psychikón kunnan kunnallisyksikkö (Δημοτική Ενότητα Φιλοθέης, Dimotikí Enótita Filothéis) ja entinen itsenäinen kunta. Se sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 7 302 (vuonna 2011). Filothéi sijaitsee noin seitsemän kilometriä Ateenan keskustasta koilliseen. Se on Ateenan suhteellisen vaurasta esikaupunkialuetta. Kaupunki on saanut nimensä ateenalaisesta Pyhästä Filotheistä. Kaupungin itäpuolella sijaitsee Chalándri, lounaispuolella Psychikó ja eteläpuolella Néo Psychikó. Filothéi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates- suunnitelmana tunnetun aluehallintouudistuksen myötä Filothéi-Psychikón kunnaksi yhdessä Néo Psychikón ja Psychikón kanssa, jolloin se muuttui uuden kunnan kunnallisyksiköksi. == Lähteet == == Aiheesta muualla == Luokka:Attikan entiset kunnat Luokka:Attikan kaupungit Luokka:Filothéi-Psychikó
Filothei

Filothei tai Filothéi () voi viitata seuraaviin: * Pyhä Filothei (Filotei) Ateenalainen, pyhittäjä ja marttyyri * Filothéi, kaupunki ja Filothéi- Psychikón kunnan kunnallisyksikkö Pohjois-Ateenan alueyksikössä Attikan alueella Kreikassa * Filothéi, Ártan kunnan kunnallisyksikkö Ártan alueyksikössä Epeiroksen alueella Kreikassa
Grammatikó

Grammatikó () on Kreikan kylä sekä samanniminen Marathónaksen kunnan kunnallisyksikkö (Δημοτική Ενότητα Γραμματικού, Dimotikí Enótita Grammatikoú) ja entinen itsenäinen kyläkunta. Se sijaitsee Itä-Attikan alueyksikössä Attikan alueella. Koko kunnallisyksikön väkiluku on 1 823 ja varsinaisen Grammatikón kylän väkiluku 1 432 (vuonna 2011). Grammatikón kylä sijaitsee Attikan koillisosassa linnuntietä noin 33 kilometriä koilliseen Ateenan keskustasta ja noin kuusi kilometriä Eteläisen Euboianlahden rannikosta. Grammatikón kunnallisyksikkö käsittää alueen lahden rannikolla Marathónaksen kunnan itäosassa. Grammatikó oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Marathónaksen kuntaan yhdessä Néa Mákrin ja Varnávaksen kanssa, jolloin se muuttui uuden kunnan kunnallisyksiköksi. == Kunnallisyksikön osat == Grammatikón kunnallisyksikkö muodostuu seuraavista kyläyhdyskunnista ja asutuksista: Kylä tai muu asutus Väkiluku (2011) Agía Marína 217 Grammatikó 1 432 Sési 174 Yhteensä: 1 823 == Lähteet == Luokka:Attikan entiset kunnat Luokka:Attikan kylät Luokka:Marathónas
Graviá

Graviá () on Kreikan kylä sekä samanniminen Delfoín kunnan kunnallisyksikkö (Δημοτική Ενότητα Γραβιάς, Dimotikí Enótita Graviás) ja entinen itsenäinen kunta. Se sijaitsee Fokiin alueyksikössä Keski-Kreikan alueella. Koko kunnallisyksikön väkiluku on 2 073 ja varsinaisen Gravián kylän väkiluku 604 (vuonna 2011). Gravián kylä sijaitsee vuoristossa Gkióna- ja Parnassós-vuorten välisen solan pohjoispäässä, linnuntietä noin 17 kilometriä pohjoiskoilliseen Ámfissan kaupungista. Kylän pohjoispuolella on Kifisós-joen laakso. Gravián kunnallisyksikkö käsittää Delfoín kunnan pohjoisosan. Graviá tunnetaan ennen kaikkea Kreikan vapaussodan aikaisesta Gravián taistelusta 8. toukokuuta 1821. Siinä kreikkalaiset voittivat osmanit Odysséas Androútsoksen johdolla. Kylässä on taistelun muistomerkki sekä uudelleenrakennettu taisteluun keskeisesti liittynyt cháni (χάνι) eli majatalo, joka toimii taistelun museona. Graviá oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Delfoín kuntaan yhdessä Ámfissan, Desfínan, Galaxídin, Itéan, Kallieíin ja Parnassóksen kanssa, jolloin se muuttui uuden kunnan kunnallisyksiköksi. left|200px|Uudelleenrakennettu Gravián cháni eli majatalo. == Kunnallisyksikön osat == Gravián kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Apostoliás Apostoliás 53 Graviá Graviá 604 Kaloskopíə Kaloskopí 358 Kastéllia Kastéllia 523 Marioláta Marioláta 368 Oinochóri Oinochóri 58 Sklíthro Sklíthro 71 Várgiani Várgiani 38 Yhteensä: 2 073 == Lähteet == == Aiheesta muualla == Luokka:Delfoí Luokka:Keski-Kreikan entiset kunnat Luokka:Keski-Kreikan kylät